open-index/open-wikipedia-markdown huggingface dataset:
Turvei D10 (Oslo)

**Turvei D10** ligger i Oslo og går langs Alnaelva fra Kværnerdalen til Skillebekk i Groruddalen. 
Da Alnaelva ligger i rør flere steder er turveien lagt så nær det underjordiske elevløpet som mulig. Turveien er i stadig utvikling.

## Strekninger

### Kværnerdalen - Bryn

Fra Kværnerparken går turen inn i urskogen i Svartdalen på stien langs elven opp mot fossen. Der finner man en trebro over elven og en trappeforbindelse opp til Arnljot Gellines vei. Fra broen blir det brattere og langs fjellveggen er det bygd bordgang helt opp til togundergangen hvor elven igjen flater ut og hvor turveien fortsetter gjennom mer urskog før landskapet åpner seg ved Bryn og fossefallet rett før Bryn stasjon.
ʿAmr Mūsā

**ʿAmr Muḥammad Abū Zayd Mūsā** (arabisk: ; egyptiskarabisk uttale: []; født 3. oktober 1936 i Kairo), også skrevet **Amr Moussa** med variasjoner, er en egyptisk politiker og diplomat, som var generalsekretær for Den arabiske liga fra 2001 til 2011. Han stilte som kandidat til presidentvalget i Egypt i 2012.

Mūsā gikk ut fra Universitetet i Kairo i 1957 med en grad innen rettsvitenskap. Etter å ha jobbet et år som jurist, begynte han i 1958 som diplomat i Egypts utenriksdepartement, der han skulle klatre helt til toppen. Blant annet var han i 1974–1977 rådgiver for utenriksminister Ismail Fahmi, i 1983–86 Egypts ambassadør til India, og i 1990–91 Egypts FN-ambassadør, før han i 1991 ble Egypts utenriksminister under president Hosni Mubarak.

Mūsā har prioritert å jobbe med å finne løsninger på Midtøstenkonflikten, fordi han mener den skaper grobunn for regional ekstremisme, og som utenriksminister var Mūsā populær både i Egypt og andre arabiske land for sin klare kritikk av Israels okkupasjon av Gaza og Vestbredden. En populær sang i Egypt i 2001 av den egyptiske croonsangeren Shaaban Abdel Rahim inkluderte tekstlinjen «Jeg hater Israel, men jeg elsker ʿAmr_Mūsā». Da Mūsā gikk av i 2001 etter ti års tjeneste, til fordel for en jobb som generalsekretær for den Den arabiske liga, ble det spekulert i om overgangen var et grep fra president Hosni Mubarak for å gjøre en potensiell politisk rival mindre synlig i den egyptiske offentligheten. 

Da Mūsā stilte som uavhengig kandidat til presidentvalget i Egypt våren 2012, var hans tilknytning til tidligere president Mubarak en ulempe, men likevel ble han regnet som en av favorittene. Han endte opp med en oppslutning på 11 %. I september 2012 ble han leder for det nystartede Konferansepartiet.

## Referanser


## Eksterne lenker
* 
* 
*
Meteorologiåret 1928

**Meteorologiåret 1928** er en oversikt over hendelser, prisvinnere, fødte og avdøde personer med tilknytning til meteorologi i 1928.

## Hendelser
### April
*4. april – Tordenvær ved Øvresjøens nordre bredd i Minnesota, USA med temperaturer på −25 °C i Twin Cities.
*19. april – En kuldebølge ved Twin Cities i Minnesota, USA forårsaker rekordkulde.
*28. april – 28 tommer snø faller over sørlig-sentrale Pennsylvania, USA.

### September
*30. september – I Dividalen, i indre Troms noteres norsk kulderekord for måneden med −16,5 °C.

### November
*November – Den høyeste vannstanden noensinne i Helgasjön i Sverige noteres.

## Fødsler
*Jean Meeus, belgisk meteorolog og amatørastronom

## Dødsfall
*Juni – Finn Malmgren, svensk meteorolog og polarforsker (født 1895)


Fil:Finn_Malmgren.jpg|Finn Malmgren(1895–1928)


## Referanser


## Eksterne lenker
*
Farzad Bazoft

**Farzad Bazoft** (født 22. mai 1958, død 15. mars 1990) var en iransk-født journalist som bosatte seg i Storbritannia på midten av 1980-tallet. 

Bazoft arbeidet som freelance-reporter for avisen The Observer. Han ble henrettet av irakiske myndigheter i 1990 etter å ha blitt dømt for spionasje til fordel for Israel mens han arbeidet i Irak. Bazoft flyttet til Storbritannia rundt 1985. Han skrev en rekke artikler om Midtøsten før han ble invitert av den irakiske regjeringen, i 1989, for å komme til Irak sammen med en rekke andre journalister for å rapportere om gjenoppbyggingen av Irak etter krigen mot Iran. 

Bazoft ble arrestert da han var på flyplassen i Bagdad i september 1989, mens han ventet på flyet som skulle ta ham med tilbake til London. Han ble funnet med 34 fotografier av et område som var forbudt for uvedkommende i bagasjen, sammen med litt jord fra det nærmeste området rundt en fabrikk som produserte ballistiske missiler. Etter 6 uker i varetekt ved Abu Ghraib-fengselet og etter gjentatt tortur, ble Bazoft plassert foran TV-kameraer 1. november der han tilsto å være en hemmelig israelsk agent. Saddam Hussein uttalte seg til den britiske statsministeren Margaret Thatcher, og forsikret henne om at Bazoft ville få en rettferdig rettssak. Etter en rettssak bak lukkede dører som foregikk over en enkelt dag, og selv etter mangel på noen avgjørende bevis for hans skyld, ble Bazoft dømt til døden den 10. mars 1990. Internasjonale appeller om benådning for Bazoft hadde ingen effekt på de irakiske myndighetene. 

Bazoft fikk ikke lov til å anke skyldspørsmålet eller straffeutmålingen, og ble henrettet ved henging klokken 06:30 den 15. mars 1990. Kroppen hans ble deretter plassert i en trekasse og sendt hjem til hans familie i Storbritannia. Umiddelbart etter denne henrettelsen ble den britiske ambassadøren beordret til å forlate Irak og alle besøk av ministerposter ble avlyst. Bazofs historie utløste et utbredt raseri i Vesten og bidro til internasjonal isolasjon av Saddams regime. Få måneder senere, 2. august 1990 invaderte Irak Kuwait, noe som utløste den første Gulfkrigen.
Den konfidensielle

***Den konfidensielle***  – *«DK»* – var en av de illegale avisene som ble utgitt under den tyske okkupasjonen av Norge under andre verdenskrig. Avisen var en videreføring av ***Nyhetene i dag***, senere ***Nyhetene i uken*** og atter senere ***For frihet og rett***.

Avisutgivelsen hadde sitt utspring i en lyttergruppe i Tønsberg, der en krets jevnlig var samlet rundt en av de ulovlige radioene som fortsatt var i bruk etter at okkupantene i 1941 inndro mottagerne. I forbindelse med jula 1941 var søstrene Gerd Hoff og Kjersti Hoff på besøk fra hovedstaden, for å tilbringe høytiden hjemme i Tønsberg. De var engstelige for den ulovlige radiolyttingen, der kretsen vokste og trafikken økte. Mest var det kvinner som deltok. Risikoen var ikke ubetydelig, en nazist hadde attpåtil kontorer i etasjen under.

Søstrene begynte derfor å skrive ned nyhetene, og sende daglige kopier til de som tidligere hadde møtt opp. Avskriftene ble laget med gjennomslag, i om lag 30 eksemplarer. I første omgang var dette kanskje tryggere, men slik det utviklet seg skulle risikoen snart øke.

Gjennom en av distributørene, via en motstandsgruppe i Tønsberg, fikk søstrene kontakt med den illegale «storavisen» *London-nytt* i Oslo. Gruppa bak *[[London-Nytt]]* var på jakt eller en kontakt i Tønsberg, for å få stensilert en ukentlig avis der. Først og fremst var de opptatt av å få spredt den på skipsverftet Kaldnes mek. Søstrene påtok seg jobben med å produsere lokalutgaven. De fikk en stensilmaskin fra Oslo og kunne nå stensilere både hovedstadsavisen og sin egen avis, som i utgangspunktet hadde vært navnløs. Den fikk nå navnet *Nyhetene i dag*. Senere fikk den navnet *Nyhetene i uken*, etter at kontakten med Oslo hadde blitt vanskeligere og de faste forsendelsene opphørte.

Da okkupantene slo til mot de illegale avisene ved det såkalte «pressekrakket» i februar 1944 var også søstrenes avis i faresonen. En kort periode måtte utgivelsen stanse. Men alt i mai startet de ukentlige utgivelser igjen, nå under avisnavnet *For frihet og rett*. Senere begynte de daglige utgivelser, og tok navnet *Den konfidensielle*. *DK* fortsatte utgivelsene helt til tyskerne kapitulerte.

Søstrene utga alt i alt nær tusen nummer av sin illegal avis, med et opplag som vokste fra rundt 100 eksemplarer den første tiden til rundt 500 ved krigens slutt.

## Referanser
Mek tinglag

**[[Mek tinglag]]** eller **Meks tinglag** var fra 1600-tallet og utover til tidlig på 1800-tallet den rettslige administrative enheten som dekket nåværende Averøy kommune og ytre deler av nåværende Eide kommune på Nordmøre. Tinglaget grenset til Gjemnes tinglag på Nordmøre i sør og øst. I sørvest grenset tinglaget til Vågøy åtting i Romsdal.
Beixinkulturen

**Beixinkulturen** (kinesisk: 北辛文化, pinyin: *Beixin wenhua*) er en neolittisk kultur datert til 5400 til 4400 f.Kr., og er oppkalt etter sitt arkeologiske funnsted Beixin i provinsen Shandong i Kina. 

Den etterfulgte Houlikulturen (6500–5500 f.Kr.) og kom forut for Dawenkoukulturen (4100–2600). som oppviser nære bånd til.

## Utforskning og levninger

Landsbyen Beixin i byfylket Tengzhou ligger ved Gulelvens sørlige historiske nedre løp (nå løper elven ikke lenger her), og det var har at man i 1964 oppdaget rester av kulturen. Området ble utgravet i 1978 og 1979. Femti steder knyttet til kulturen er etterhvert blitt avdekket. Man dyrket hirse og brukte vannbøffel som trekkdyr.

Funnstedet, *Běixīn yízhǐ*(北辛遗址), ble i 2006 oppført på Folkerepublikken Kinas liste over kulturminner.

## Referanser


## Litteratur
**Cihai*. Shanghai: Shanghai cishu chubanshe 2002; ISBN 7-5326-0839-5

## Eksterne lenker
* Beixin wenhua
Skogbygda Idrettsforening

**Skogbygda Idrettsforening** (stiftet 15. august 1945) er et idrettslag fra Skogbygda i Nes i Akershus. Idrettsforeningen tilbyr fotball for alle aldersklasser. Ikke alle aldersbestemte lag har eget lag, men ved samarbeid med andre lokale idrettslag får alle et tilbud. Skogbygdas A-lag for herrer spiller i 6. divisjon. De rykket opp til 5. divisjon i 2008, men er tilbake i 6. divisjon igjen. Hjemmebanen ligger på Ingeborgrudmoen, rett ved siden av Skogbygda skole.

## Historikk
Klubben ble stiftet 15. august 1945 av Trygve Krogsrud, Anders Sæter, Kåre Hauger, Sverre Krogsrud, Torbjørn Haugen, Arne Henriksen og Ole Karsten Tangen. Aktivitetene var mange, blant annet fotball, håndball, langrenn, friidrett, orientering og teater. At Skogbygda IF ble stiftet i 1945 var nok ingen tilfeldighet. Samme år ble nemlig Halmsås Idrettslag slått sammen med Funnefoss/Vormsund Idrettslag. Idrettsforeningen drev aktivt i flere år, før den ble nedlagt i 1954.

I 1978 ble Skogbygda Idrettsforening gjenstiftet av Arvid Sannerud, Bjørn Lien, Einar Hogsnes, Bjørn Olstad, Oddbjørn Hauger, Per Delbekk, Helge Nilsen og Steinar Rognstad. Aktivitetene siden gjenopprettelsen har i all hovedsak vært fotball, men i en periode på 1980- og 1990-tallet var også håndball en sentral aktivitet.

## Eksterne lenker
*
Meteorologiåret 1923

**Meteorologiåret 1923** er en oversikt over hendelser, prisvinnere, fødte og avdøde personer med tilknytning til meteorologi i 1923.

## Hendelser
### Februar
*5. februar – Med −54,4° C i Doucet noteres ny kulderekord for Quebec, Canada.
*12.–14. februar – Minnesota, USA rammes av en alvorlig snøstorm når skitten snø fra Nord-Dakota blåser inn.
### Mai
*9. mai – Sørøstre Michigan noterer ny rekord med 6 tommer snø, da temperaturen synker fra 17 °C til 1 °C mellom klokken 22.00 og 18.00 neste dag.

### Juni
*24. juni – Sverige får en veldig kald midtsommer, med snøfall i de svenske fjellene, blant annet i Dalarna.

### September
*12. september – Tidlig snø faller i Minnesota, USA.
### Oktober
*1. oktober – Cirka 60 broer på Prince Edward Island ødelegges når nordøstlige stormer på opp til 110 kilometer i timen rammer det østlige Canada.

### Desember
*24. desember – Hele Danmark opplever «hvit jul».
*25. desember – Sverige opplever en typisk «hvit jul».

### Ukjent dato
*I Sverige erstattes Finemans anemometer av en etterfølger som er konstruert av Johan Wilhelm Sandström.

## Fødsler

## Dødsfall

## Referanser


## Eksterne lenker
*
Silje Storstein

**Silje Storstein** (født 1984) er en norsk skuespiller og manusforfater.

Storstein har utdannelse fra Statens Teaterhøgskole (2005–2008). Hun har spilt i forestillinger på Det Norske Teater, Trøndelag Teater og Nationaltheatret. Hun filmdebuterte som Sofie i Sofies verden fra 1999, og har siden hatt flere mindre film- og TV-roller. For rollen i filmen *[[De nærmeste]]* fra 2015 ble hun nominert klassen beste kvinnelige birolle under Amandaprisen 2015 og Kanonprisen 2015.

Sammen med Johan Fasting og Kristin Grue skrev hun manus til TV-serien *[[Makta]]* fra 2023. For manuset fikk de tre prisen for beste nordiske manus under Göteborg Film Festival i 2024 og Gullruten 2024 i klassen beste manus drama.

Hun er datter av skuespiller og musiker Are Storstein (1951–2004).

Hun var en av feministene bak et opprop for inkluderende kvinnekamp i 2020.

## Teater

## Referanser


## Eksterne lenker
*
Suzuki FZ50

**Suzuki FZ50** er en scooter produsert av Suzuki fra 1979 til 2000. 

Den har en 49 kubikkcentimeters 2-takters luftkjølt bensinmotor.
Dal segno

**Dal segno**, forkortet D. S., italiensk for «fra tegnet», i musikknotasjonen brukt som en instruksjon om at musikkverket skal gjentas fra det stedet i partituret hvor tegnet står. 

Det vanligste er at «segno», altså tegnet, ser slik ut: 

## Referanser
ISO/IEC 10646

**ISO/IEC 10646** er en ISO- og IEC-standard for tegnsettkoding. Den blir vedlikeholdt av den tekniske komiteen ISO/IEC JTC1 WG2. 

Siden 1991 har repertoaret i ISO/IEC 10646 og Unicode vært identisk. Tillegg til standarden (standarden kan ikke endres, bare utvidet) må bli godkjent både av Unicode-konsortiet og av JTC1 WG2.
Vi over 60

***Vi over 60*** er et månedsmagasin som ble etablert i 1979 og utgis av selskapet Grieg Media AS, som er 100 prosent eid av konsernet Aller Media. Sjefredaktør/Daglig leder er Anne Marit Hjelme.

Magasinet inneholder stoff om penger og pensjon, lover og regler, og artikler og reportasjer om mennesker i den godt voksne livsfase. Pr. mai 2011 har det ca. 87.000 betalende abonnenter og ca. 380.000 lesere.

I tillegg til det redaksjonelle produktet, formidler *Vi over 60* reiser og har rådgivingstjeneste for abonnenter.

## Opplag
Bekreftede netto opplagstall fra Mediebedriftenes Landsforening:

## Referanser


## Eksterne lenker
*
Niels J. Mürer

**Niels Jørgen Kjær Mürer** (1898–1980) var en norsk journalist og forfatter, mest kjent som mangeårig utenrikskommentator i *[[Aftenposten]]*.

Han var fra Fredrikstad. Etter cand.mag. fikk han i 1922 jobb i *[[Farmand]]* der han ble redaksjonssekretær. I 1928 meldte han overgang til *Aftenposten* for å bli flygende medarbeider, altså utenrikskorrespondent. Han gjorde flere reiser til Tyskland, blant annet til Dachau, og ga i 1935 ut en bok om den gryende nazismen som Knut Hamsun likte: «Det var ret, slik skal vi skrive om det store Tyskland: med Forstaaelse».  Året etter hans beretning om husmorlaget i 1938, utga han en pamflett om sine reiser i Sudetenland på et tysk naziforlag.

Under den andre verdenskrig gikk han inn i illegal presse (blant annet avisen *[[Total krig (avis)|Total krig]]*, som opphørte da okkupasjonsmyndighetene slo til mot avisen i februar 1944, og fra sommeren 1944 i *Innspurten*, som ble ledet av Karin Holst Hemsen), og var Hjemmefrontens kontakt i avisen. 

Mürer gikk av med pensjon i 1969 og ny utenriksredaktør i *Aftenposten* ble Bjørn Heimar.

## Utgivelser
* 
* 
* 
* 
* 

## Oversettelser
__NOTOC__
* 
* Arnold Hahn (1930). Hvorledes man utvikler sin intelligens. Aschehoug. 217 s.
* 
*  
* 
* 
* 
* 
* 

## Familie
Niels var sønn av Christian Homan Mürer (1875–1955) og Ella Tonie Kjær (1876–1920) fra Grimstad.  Faren var farbror til tvillingene Henny Mürer (1925–97) og Alice Mürer Siem (1925–2002) som ble kjente koreografer og dermed søskenbarn til Niels.
## Referanser
Eikremtunnelen

**Eikremtunnelen** er en vegtunnel på riksvei 70 i Tingvoll kommune i Møre og Romsdal. Tunnelen ble åpnet 27. februar 2012og har en total lengde på 1010 meter. Tunnelen er en del av delprosjektet Øydegard-Bronneset, som er en 4,2 kilometer lang strekning som skal omgjøres til stamvegstandard, og som skal korte ned den totale vegstrekningen med 580 meter.

## Se også
* Veitunneler i Norge

## Referanser
Meteorologiåret 1924

**Meteorologiåret 1924** er en oversikt over hendelser, prisvinnere, fødte og avdøde personer med tilknytning til meteorologi i 1924.

## Hendelser
### Januar
*8. januar – Snøstorm fører til at is hoper seg opp på den svenske østkysten.
*25. januar – Det er vanskelige isforhold på den svenske østkysten etter en flere dagers kuldebølge.

### Februar
*5. februar – En voldsom snøstorm raser over større deler av Sverige. Sjøfarten blir nesten helt innstilt.
*19. februar – Den første værmeldingen i kringkastingen i Sverige sendes.
*22. februar – De to finske dampbåtene *[[Nordstjernan (dampbåt)|Nordstjernan]]* og *[[Heimdall (dampbåt)|Heimdall]]* setter seg fast i den vanskelige isen nær Söderarms fyr.

### Mars
*Mars–oktober – Sørlige og midtre deler av Sverige rammes av oversvømmelser.
*1. mars – Trelleborgs havn blokkeres av ismasser.
*11. mars – Den svenske dampbåtfergen mellom Malmö og København setter seg fast i isen og blir liggende 800 meter fra Malmö havn.
*28. mars – 25 tommer snø faller i sørlige Minnesota, USA og avbryter tørken som har rådet.

### April
*7. april - I Marble Bar, Vest-Australia, Australia har temperaturen vært over 100 °F (37,8 °C) i 160 dager, med start den 31. oktober i 1923
*9. april - I Karasjok, Finnmark noteres norsk kulderekord for måneden med −36,5 °C.

### Mai
*8. mai – Snøstormer herjer i Minnesota, USA og 4 tommer snø måles enkelte steder.
### September
* 12. september – Dampbåten *[[Teodor (dampbåt)|Teodor]]* av Lilla Edet kantrer og synker under en kraftig storm på Vänern. En vaskehjelp omkommer.
*21. september – Stormer med en hastighet på 64 mph herjer i Duluth i Minnesota, USA.

### Oktober
* 22. oktober – Svenska Lloyds dampbåt *[[Fylgia (dampbåt)|Fylgia]]* går under i en storm på Bottenhavet. Alle 22 ombordværende omkommer.
### Desember
*14. desember – Temperaturen i Helena i Montana, USA faller med 79 °F (ca. 44 °C) på 24 timer.
*17. desember
**Med temperaturen −42 °C i Calgary i Alberta, Canada opplever byen sin kaldeste desembernatt noensinne.
**Stormer med underkjølt regn herjer i sentrale Illinois, USA.
*25. desember – Sverige opplever en typisk «grønn jul».

## Fødsler
*2. mai – Jan Pelleboer, nederlandsk meteorolog og værmelder (død 1992)

## Dødsfall

## Referanser


## Eksterne lenker
*
Ruhr-Universität Bochum

**Ruhr-Universität Bochum** ligger i den sørlige delen av den tyske byen Bochum mot dalen til elven Ruhr. Den ble grunnlagt i 1962 og er dermed det eldste universitetet i Ruhrområdet. Med over 30 000 studenter er den blant de ti største universitetene i Tyskland.

Universitetet er et fulluniversitet som dekker alle sentrale universitetsfag, og inndelingen er klassisk med fakulteter for humanistiske, ingeniørvitenskapelige, naturvitenskapelige og medisinske fag. 

Ruhr-universitetet i Bochum var ved grunnleggelsen det første nye universitetet i Vest-Tyskland etter andre verdenskrig. Det ble bygget som et moderne campus-universitet i den sørlige forstaden Querenburg utenfor bykjernen. Nesten all aktivitet er samlet på campusområdet. Universitetet dominerer området med studentbyen Hustadt og handlesenter Uni-Center.

Ruhr-universitetet sees som et reformuniversitet og er en foregangshøyskole i Tyskland når det gjelder Bologna-prosessen.

## Historie
Ideen om et universitet i Ruhrområdet går tilbake til 1948 da man planla den andre tekniske høyskolen i Westfalen. Da var Dortmund favoritten for å få en høyskole/universitet. Først tolv år senere ble beslutningen tatt og da vant Bochum etter en til tider bitter debatt. Hele Ruhr-området var inn i en dyp økonomisk krise etter at kullgruvene stengte på denne tiden og byen som fikk universitetet ville få et betydelig løft.

Universitetet er tegnet av arkitektbyrået Hentrich, Petschnigg & Partner i Düsseldorf, som vant en arkitektkonkurranse der blant andre Walter Gropius og Ludwig Mies van der Rohe deltok. Helmut Hentrich ved HPP så universitetet som en havn i kunnskapens hav der bygningene symboliserer skip som legger til. 1965 kunne man flytte inn i de første bygningene, men først 1974 var alle bygningene, for eksempel kantinen (Mensa) og Audimax (Auditorium maximum), ferdige. 

I etterkant har den monumentale  bruken av betong blitt kritisert. Dessuten har kvaliteten på bygningene vært omdiskutert, og betydelige restaureringer er gjennomført i årenes løp.  

## Eksterne lenker
* 
* Hjemmeside for Ruhr-Universität Bochum (RUB)
* Studentsamskipnaden Bochum


 Fil:G-Gebaeude-RUB.jpg|„G-Gebäude“ (G-bygningene: Humaniora)
 Fil:I-Gebaeude-RUB.jpg|Ansicht der „I-Gebäude“ (I-bygningene: Ingeniørvitenskap)
 Fil:N-Gebaeude-RUB.jpg|Ansicht der „N-Gebäude“ (N-bygningene: Naturvitenskap)
 Fil:M-Gebaeude-RUB.jpg|Gebäudekomplex „M“ (M-bygningene: Medisin)
 Fil:HZO-RUB.jpg|Hörsaalzentrum-Ost (HZO)
 Fil:Forum-Audimax-RUB.jpg|Forum med Audimax (Südforum) 
 Fil:Ruhr-Universität Bochum logo.svg|Alternativ logo for universitetet
Meteorologiåret 1927

**Meteorologiåret 1927** er en oversikt over hendelser, prisvinnere, fødte og avdøde personer med tilknytning til meteorologi i 1927.

## Hendelser
### Januar
*28. januar - En orkan feier forbi De britiske øyer, dreper 20 personer og skader hundretalls. 19 av de døde er i Skottland, Storbritannia, hvoriblant åtte i Glasgow; en annen person omkommer i Irland. Stormen flytter seg fra Land's End i England til John O'Groats i Skottland.

### Februar
*2. februar – Rene vårvarmen rår på Groundhog's Day i Minnesota, USA 
*15. februar – California, USA rammes av sin verste storm noensinne, da orkanvinder og regn dreper 24 personer. 13 av de omkomne er ansatte hos California Edison Company, og omkommer da et ras begraver deres hjem oppe i Sierra Nevada-fjellene.
### Mars
*3. mars – En voldsom syklon slår til mot øyen Madagaskar, med vinder på over 12 engelske mil i timen. En åtte fot høy tidevannsbølge blåser inn i byen Tamatave, og over 600 personer omkommer, mens de fleste skipene i havnen kastes opp på land.
*18. mars – En tornado jevner byen Gren Forest i Arkansas, USA med jorden og dreper 16 personer og skader over 50. Totalt omkommer 26 personer av stormen.

### April
*2. april – En intensiv storm leder til brann i byen Körösmezö, Tsjekkoslovakia.
*12. april – Klokken 20.30 ødelegger en tornado byen Rocksprings, Texas, USA.
*22. april – Elven Mississippi i USA svømmer over og legger et område som tilsvarer 1/10 av Sverige, under vann og gjør over 600 000 personer hjemløse.

### Mai
*9. mai – Tornadoer feier gjennom sentrale sørlige USA, 230 personer omkommer. Verst rammet er byen Poplar Bluff, Missouri der 93 personer omkommer, og Nevada, Texas.
### Juni
*28. juni – 91 millimeter nedbør faller over Bäckefors, Sverige som er døgnnedbørsrekord for Dalsland.
### Juli
*Juli – Vanføringen i Emåen i Sverige er veldig høy.
*8. juli – Med +34,5 °C i Gällivare, Sverige settes varmerekord for Svenska Lappland.

### November
*3.-4. november – Oversvømmelser i Vermont, USA beskrives som den "største naturkatastrofen i delstatens historie".
### Desember
*I Sverige måles døgnmiddeltemperaturen i Hoburg til −1,9° C, som er ny lokal rekord for måneden.
*I Sverige noteres døgnmiddeltemperaturen −4,7 °C i Göteborg, noe som innebærer en tangering av den lokale rekorden for måneden fra 1870.
*Västerås, Sverige opplever i julen sin laveste desembertemperatur med −27 °C.
*7. desember – En snøstorm herjer i Minnesota, USA.
*28. desember – Det er en kuldeperiode i Minnesota, USA.

## Fødsler
*Clarrie McCue, australsk meteorolog
*Igor Delijanić, serbisk meteorolog

## Dødsfall
*13. januar – Alfred de Quervain, sveitsisk meteorolog og polarforsker (født 1879)
*20. juli – Eduard Brückner, tysk geograf og meteorolog
*24. desember – William Henry Dines, britisk meteorolog


Fil:(UAZ)_AB.1.0774_Quervain.jpg|Alfred de Quervain(1879–1927)


## Referanser


## Eksterne lenker
*
Poly Styrene

:*For isopormaterialet med samme navn, se [[polystyren]].*

**Poly Styrene**, egentlig **Marianne Joan Elliott-Said** (født 3. juli 1957 i Bromley, Kent, død 25. april 2011 i Sussex), var en britisk musiker, låtskriver og vokalist, best kjent fra punkrockbandet X-Ray Spex. 

Moren, som oppdro henne alene, var en britisk (skotsk-irsk) advokatsekretær. Hennes far var en somalisk tidligere aristokrat. Som tenåring var Poly kjent som hippie, og i en alder av femten år rømte hun hjemmefra med bare tre pund i lommen da hun haiket fra en musikkfestival til en annen og bodde sammen med andre hippier.

Etter å ha sett en konsert med Sex Pistols i 1976 ble hun inspirert til å danne sitt eget punkband som fikk navnet X-Ray Spex. I 1978 tok moren henne med til et sykehus der Poly ble feildiagnostisert med schizofreni og legene uttalte at hun aldri ville kunne fungere normalt. Hun ble til slutt diagnostisert med en bipolar lidelse i 1991.

I februar 2011, i et intervju publisert i The Sunday Times Magazine, som i stor grad fokuserte på hennes fortid og hennes forhold til datteren Celeste, avslørte Poly Styrene at hun hadde blitt behandlet for brystkreft. Hun døde av kreft den 25. april 2011.

## Referanser


## Eksterne lenker
* 
* 
* 
*
Claudio Sánchez-Albornoz y Menduiña

**Claudio Sánchez-Albornoz y Menduiña** (født 7. april 1893 i Madrid, død 8. juli 1984 i Ávila) var en eminent historiker av den spanske middelalderen, statsmann og en leder for den spanske republikanske regjeringen i eksil under styret til diktatoren Francisco Franco. 

Han ble født inn i en fremtredende politisk familie fra provins-hovedstaden Ávila og han begynte å studere ved Central University of Madrid, hvor han tok lisensiatgraden i filosofi i 1913. Ett år senere, i en alder av 21 år, ble han tildelt en doktorgrad i historie med en avhandling som hadde tittelen "La Monarquía en Asturias, León y Castilla Durante los siglos VIII al XIII. La Potestad Real y los Señoríos". I 1926 ble Menduiña tatt opp som medlem av Real Academia de la Historia som det yngste medlemmet som inntil da hadde blitt tatt opp til en elite-utdanningsinstitusjon. 

I 1931 ble han utnevnt til dekan ved Fakultet for filosofi og han fungerte som rektor ved Central University året etter. I løpet av denne tiden, tok han en pause fra sine akademiske sysler for å delta på i den nylig etablerte republikanske regjeringen, og han tjenestegjorde i parlamentet som representant for distriktet Ávila, og senere hadde han flere andre fremtredende stillinger, blant annet som utdanningsminister. I de tidlige årene av den spanske borgerkrigen, ble Sánchez-Albornoz utnevnt til den republikanske spanske ambassadøren i Portugal. Da regjeringen i Lisboa erklærte sin støtte for diktatoren Fransico Franco og hans regime, ble han avskjediget fra sin post og flyktet sammen med sin familie til Frankrike og deretter, i 1940, videre til Argentina, hvor han kom til å tilbringe mer enn fire tiår i eksil som både forsker og leder av den demokratiske anti-Franco bevegelsen i utlandet. 

I april 1976, seks måneder etter Francos død, returnerte Sánchez-Albornoz til hans hjemland for første gang på over førti år og han fikk en velkomst en helt verdig, spesielt i hans egen hjem-provins Ávila. Han returnerte snart til Buenos Aires men flyttet tilbake til Ávila på permanent basis i juli 1983. Han døde et år senere, den 8. juli 1984 i en alder av 91 år og han ble begravet i katedralen i Ávila. Den Fundación D. Claudio Sánchez-Albornoz i Ávila ble etablert kort tid etter hans død for å bevare og fremme hans akademiske arv. Gjennom hans lange og lysende karriere, fikk Sánchez-Albornoz dusinvis av utmerkelser og ærestitler fra institusjoner og nasjoner rundt om i verden.

## Referanser
Meteorologiåret 1926

**Meteorologiåret 1926** er en oversikt over hendelser, prisvinnere, fødte og avdøde personer med tilknytning til meteorologi i 1926.

## Hendelser
### Februar
*28. februar – 327 centimeter snø måles i Kopparåsen, Sverige, noe som er snødybderekord for Svenska Lappland.
### Juni
*10. juni – 3,05 tommer nedbør faller over Mahoning i Minnesota, USA på 45 minutter.
### Juli
* 14 juli – Sverige er rammet av en varmebølge i 1926 og har den høyeste temperaturen i Europa.
### September
*1. september – Et kort, intensivt tordenvær herjer i sentrum av Minneapolis i Minnesota, USA.

### Oktober
*Oktober – Det er kraftige snøfall, på lokale steder over 30 centimeter snø, i Götaland, Sverige.

### Desember
*2. desember - En snøstorm og lave temperaturer gjør at Saint Mary's-elven som binder sammen Huronsjøen med Øvresjøen blokkeres av is, noe som vanligvis skjer om våren og ikke tidlig på vinteren.
### Ukjent dato
*Det kommer et kraftig innsig til Østersjøen
*Danmarks Meteorologiske Institut overtar flyværservice fra Statens Luftfartsvæsen.

## Fødsler

## Dødsfall
*27. mars – Karl Bernhard Bamler, tysk meteorolog (født 1865)

## Referanser


## Eksterne lenker
*
Claes Oldenburg

**Claes Oldenburg** (1929–2022) var en amerikansk skulptør av svensk opprinnelse. Han er kjent for sine installasjoner som forestiller en større versjon av hverdagsgjenstander, for eksempel en murerskje, en hamburger, en pølse i brød. Et annet av hans temaer er å gjøre myke versjoner av vanligvis harde gjenstander.

## Liv og virke
### Bakgrunn
Claes Oldenburg ble født 28. januar 1929 i Stockholm, som sønn av den svenske diplomat generalkonsul Gösta Oldenburg, og sønnesønn etter trykkeren Erik Oldenburg. Fra 1930 til 1933 vokste han opp i New York City og i Rye i delstaten New York, deretter til 1936 i Oslo, og fra 1936 til 1946 i Chicago. Han var tremenning til Acke Oldenburg. 

I USA studerte han etter eksamen fra Latin School of Chicago ved Yale University i New Haven i Connecticut og ved Art Institute of Chicago. Under studietiden arbeidet han som journalist og grafiker.

### Karriere
I 1953 hadde han sin første utstilling, med satiriske tegninger. Hans første bilder var sterkt preget av abstrakt ekspresjonisme, skjønt for det meste billedfremstillende. I 1956 flyttet han til New York City og ble der kjent med happening-kunstnere som Allan Kaprow, Jim Dine, Red Grooms, Lucas Samaras og George Segal, og innflytelsen økte hans begeistring for kollasjer og objekter.

Et av hans første store arbeider var en gigantisk leppestift montert på en beltevogn, opprinnelig utstilt på Beinecke Plaza ved Yale. Den ble senere flyttet, til skolegården ved Morse College.

Sammen med Jim Dine, Marc Ratliff og Tom Wesselmann grunnla han i 1959 *Judson Gallery* ved Judson Memorial Church.

I 1963 kom hans første *Soft-Sculptures* og *Vinyl-plastikker*. Fra 1965 konsentrerte Claes Oldenburg seg pm kolossalobjekter, der han fremmedgjorde hverdagsobjekter med å monumentalisere dem. Da kom hans første utkast til «Giant Objects».

Han samarbeidet fra 1976 med skulptøren Coosje van Bruggen, som han giftet seg med i 1977. Hun døde i 2009. Oldenburg og van Bruggen er representert på Kistefos-museet i Norge, med skulpturen «Tumbling Tacks», hvor enorme tegnestifter er utslengt i en bakke.

Claes Oldenburg mottok i 1995 Schockpriset för visuell konst. 

Mot slutten av 1990-årene ble det diskusjoner i Sverige rundt et prosjekt i Stockholm med ham oh Coosje van Bruggen, «Caught and set free» *(Fångad och släppt fri)* på basis av en av Konstakademien innkjøpt og utstilt modell. Motivet til den foresåtte skulpturen var en skråstilt basketballkurv med en oransje basketball på vei ut, på skrå oppover. Skulpturen var foreslått å stå i vannet rett sør for Skeppsholmen i nærheten av Kungliga Konsthögskolan. Prosjektet ble møtt av blandede reaksjoner og støtte også på finansielle, tekniske og vannrettighetsjuridiske problemer, og ble ikke iverksatt. Skulpturen ble heller ikke gjennomført (2014) i full skala på noe annet sted heller.

Claes Oldenburg bodde i New York City, der han den 18. juli 2022 døde i en alder av 93 år.

Oldenburg er representert ved blant annet Göteborgs konstmuseum.

## Referanser


## Eksterne lenker
*
Harrison Ford (stumfilmskuespiller)

**Harrison Ford** (1884–1957) var en amerikansk skuespiller på teater og film. 

Han var en ledende skuespiller i flere produksjoner som ble vist på Broadway og han var en stjerne i stumfilmens æra. Ford debuterte på Broadway i 1904 i Richard Harding Davis's *Ranson's Folly*. Ford begynte med filmer i 1915 og han flyttet til Hollywood på denne tiden. Hans siste film, en lydfilm, *Love in High Gear*, ble fremvist i 1932. Ford vendte tilbake som skuespiller på teater, og regisserte også flere produksjoner ved Little Theater av Verdugos i Glendale, California. Han giftet seg med skuespiller Beatrice Prentice fra New York, den 29. mars 1909. 

På begynnelsen av 1950-tallet, ble han påkjørt av en bil mens han gikk på tur. Han kom seg aldri etter de alvorlige skadene han ble påført og han tilbrakte resten av sitt liv innlagt ved Motion Picture & Television Country House og Hospital i Woodland Hills, California. Harrison Ford døde ved sykehuset den 2. desember 1957 i en alder av 73 år. Han ble gravlagt på Forest Lawn Memorial Park i Glendale. For hans mange bidrag til filmindustrien, har han blitt tildelt en stjerne på Hollywood Walk of Fame like foran Musso & Frank Grill som ligger ved 6665 Hollywood Boulevard.

## Filmografi (utvalg)
* 1915 – *[[Excuse Me]]*
* 1916 – *[[Anton the Terrible]]*

* 1917 – *[[The Mysterious Mrs. M]]*
* 1917 – *[[The Tides of Barnegat]]*
* 1917 – *[[On the Level (1917)|On the Level]]*
* 1917 – *[[A Roadside Impresario]]*
* 1917 – *[[The Crystal Gazer]]*
* 1917 – *[[The Sunset Trail (1917)|The Sunset Trail]]*
* 1917 – *[[Molly Entangled]]*

* 1918 – *[[Good Night, Paul]]*
* 1918 – *[[A Petticoat Pilot]]*
* 1918 – *[[Unclaimed Goods]]*
* 1918 – *[[Viviette]]*
* 1918 – *[[Et par silkestrømper]]*
* 1918 – *[[Sauce for the Goose]]*
* 1918 – *[[På liksom]]*
* 1918 – *[[Such a Little Pirate]]*
* 1918 – *[[Min mand er skinsyk]]*
* 1918 – *[[Egteskapsannoncen]]*
* 1919 – *[[La skure]]*
* 1919 – *[[You Never Saw Such a Girl]]*
* 1919 – *[[Girls (1919)|Girls]]*
* 1919 – *[[Lørdag til mandag-egteskap]]*
* 1919 – *[[The Veiled Adventure]]*
* 1919 – *[[The Lottery Man]]*
* 1919 – *[[Happiness a la Mode]]*
* 1919 – *[[The Third Kiss]]*
* 1919 – *[[Romance and Arabella]]*
* 1919 – *[[Hawthorne of the U.S.A.]]*
* 1920 – *[[Easy to Get]]*
* 1920 – *[[A Lady in Love]]*
* 1920 – *[[Unge fru Winthrop]]*
* 1920 – *[[Oh, Lady, Lady]]*
* 1921 – *[[A Heart to Let]]*
* 1921 – *[[Wedding Bells]]*
* 1922 – *[[Det gyldne bur]]*‎
* 1922 – *[[Smil gjennom tårer (stumfilm)|Smil gjennom tårer]]*‎
* 1924 – *[[A Fool’s Awakening]]*
* 1924 – *[[The Average Woman]]*
* 1925 – *[[Amor i karantene]]*
* 1926 – *[[På Mabels værelse]]*

## Referanser


## Eksterne lenker
*
Meteorologiåret 1925

**Meteorologiåret 1925** er en oversikt over hendelser, prisvinnere, fødte og avdøde personer med tilknytning til meteorologi i 1925.

## Hendelser
### Januar
*Januar
**I Sverige får Norrland en rekordvarm januarmåned.
**Oslo Kringkastingsstasjon i Norge settes i drift, og innleder forsøk med værmeldinger.
*2. januar – Det forvoldes store ødeleggelser i Göteborg på grunn av en kraftig storm over Sverige.
### Mars
*19. mars – 2 000 personer omkommer og 20 steder legges i ruiner når en tornado farer fram gjennom flere delstater i USA.
### Mai
*16. mai – Oslo Kringkastingsstasjon i Norge innleder to daglige værmeldinger.
### Juni
*14. juni – Prisen på is i Sverige forhøyes, på grunn av årets milde vinter.
### Juli
*7. juli – Et voldsomt tordenvær farer fram over Stockholm og medfører den største nedbøren som er målt på 20 år og store oversvømmelser.
### Oktober
*Oktober – Sveriges høyeste snødybde for måneden noensinne måles ved Riksgränsenfjellene.
*14. oktober – En hard snøstorm forårsaker alvorlige forstyrrelser i telefon-, telegraf- og jernbanetrafikken, særlig i nordre Uppland og Norrland.
### Desember
*21. desember – En orkanartet snøstorm i Sør- og Midt-Sverige forårsaker sjøulykker og hindrer trafikken.

### Ukjent dato
*Et kraftig innsig til Østersjøen inntreffer
*I Sverige begynner man å måle månedsnedbøren i Dalarna og Värmland.

## Fødsler
*Alan Watts, britisk meteorolog, fysikklektor og forfatter
## Dødsfall

## Referanser


## Eksterne lenker
*
Claire Forlani

**Claire Antonia Forlani** (født 1971) er en britisk skuespillerinne.

## Karriere
I en alder av 11 år studerte Forlani ved Arts Educational School i London, hvor hun begynte å studere skuespill og drama. I løpet av hennes seks år ved denne skolen, har hun også studert dans, noe som førte til flere opptredener på scenen i produksjoner som f.eks. Nøtteknekkeren og Orfeus i underverdenen. Forlani og hennes foreldre flyttet til San Francisco i 1993, noe som betydde større muligheter for å kunne opptre i Hollywood-filmer.

Etter at familien flyttet til Hollywood var Forlani med i mini-serien JFK: Reckless Youth og filmen Police Academy: Mission to Moscow. I 1996 dukket Forlani opp i en birolle som Sean Connery sin datter i blockbuster actionfilmen The Rock. Forlani har blitt rangert som nr. 51 (2000) og 89 (2001) i Stuff magazine's 100 Sexiest Women. Hun spilte mot Jackie Chan i filmen The Medallion. I juni 2007, giftet Forlani seg med skuespiller Dougray Scott, som hun har to stebarn sammen med

## Privatliv
I juni 2007 giftet Forlani seg med den skotske skuespilleren Dougray Scott. Hun er stemor til de to barna hans.

## Filmografi

### Film

### TV-serier

## Referanser


## Eksterne lenker
* 
*
The Beach Boys’ Christmas Album

***The Beach Boys' Christmas Album*** er det åttende albumet fra The Beach Boys, utgitt i november 1964 som bandets fjerde albumutgivelse det året. Det består av julemusikk og inneholder fem originale sanger og sju standard julesanger. Albumet ble en stor suksess og dukket opp på listene ved juletider i flere år etter utgivelsen. 

Av de orignale sangene var «Little Saint Nick» allerede blitt en hit året før, mens «The Man with All the Toys» ble en hit julen 1964. «Christmas Day» er den første Beach Boys-sangen der Al Jardine er hovedvokalist. Brian Wilson produserte albumet og arrangerte «rockesangene», men lot Dick Reynolds ta seg av arrangementene til de mere tradisjonelle julesangene. Reynolds hadde tidligere arrangert sanger for Wilsons forbilder, The Four Freshmen. 

Albumet kom på 6.-plass på Billboard 200 i USA, og har etter hvert solgt til gullplate.

## Sporliste
### Side en
#«Little Saint Nick» (Brian Wilson) 
#«The Man with All the Toys» (B. Wilson)  
#«Santa's Beard» (B. Wilson) 
#«Merry Christmas, Baby» (B. Wilson)
#«Christmas Day» (B. Wilson) 
#«Frosty the Snowman» (Steve Nelson, Jack Rollins)
### Side to
#«We Three Kings of Orient Are» (John Hopkins) 
#«Blue Christmas» (Billy Hayes, Jay W. Johnson)
#«Santa Claus is Comin' to Town» (J. Fred Coots, Haven Gillespie)
#«White Christmas» (Irving Berlin) 
#«I'll Be Home for Christmas» (Walter Kent, Kim Gannon, Buck Ram)
#«Auld Lang Syne» (trad. arr. B. Wilson)
### Bonusspor på nyutgivelse fra 1991
#«Little Saint Nick» (singelversjon) (B. Wilson) 
#«The Lord's Prayer» (Albert Hay Malotte) 
#«Little Saint Nick» (alternativ versjon) (B. Wilson) 
#«Auld Lang Syne» (alternativ versjon) (trad. arr. B. Wilson)

## Personell
*Brian Wilson – bassgitar, vokal
*Carl Wilson – gitar, vokal
*Mike Love – vokal
*Al Jardine – gitar, vokal
*Dennis Wilson – trommer, vokal
### Orkester
*Fiolin: Robert Barene, Arnold Belnick, Harry Bluestone, Jimmy Getzoff, Bernard Kundell, William Kurasch, Alfred Lustgarten, Lou Raderman, Henry Roth, Paul Shure, Marshall Sosson, Darrel Terwilliger
*Cello: Jesse Ehrlich, Armand Kaproff, Raymond Kelley, Karl Rossner, Joseph Saxon, Frederick Seykora
*Harpe: Dorothy Ramsen
*Treblåseinstrumenter: Gene Cipriano, Billy Green, Robert Jung, Wilbur Schwartz
*Trompet: Virgil Evans, Henry Laubach, Oliver Mitchell, Al Porcino
*Trombone: Urbie Green, Lew McCreary, Richard Nash
*Valthorn: David Duke, Arthur Maebe, Richard Perissi
*Tuba: George «Red» Callender
*Piano: Eugene DiNovi
*Gitar: Al Viola
*Kontrabass: Clifford Hils
*Trommer: Frankie Capp
*Perkusjon: Bones Howe
**Dirigent: Benjamin Barrett
**Orkesterarrangementer av Dick Reynolds

## Referanser


## Eksterne lenker
*
Karva blues

**Karva Blues** var et bluesband fra Midt-Troms etablert i 1989 som var aktive til ut året 1993. Bandet bestod av Svein Arild Berntsen (sang og bluesharper), Tore Stefanussen (gitar og bass), Jan Olav Vaeng (elektrisk piano), Roar Sollied (trommer og sang) og Gisle Andersen (bass). Sistnevnte kom med da Steinar Steffensen (gitar) forlot bandet i 1991. I mars 1993 ga de ut CD-en *Back in the Mirror* (NNP CD 0293). Bandet spilte både coverlåter og egenprodusert materiale.
Samuel Schwarz

**Samuel Schwarz** (født 22. august 1983 i Berlin), er en tysk skøyteløper som representerte hjemlandet i vinter-OL 2010 i Vancouver.

## Personlige rekorder
Oppdatert pr 20. april 2011.

## Meritter
### Internasjonale mesterskap
Olympiske leker (Vinter) deltatt i ett OL (ved 3 konkurranser)
:* Vancouver 2010 på 500m, 1000m og 1500m.
::* beste resultat 16.-plass på 1000m i Vancouver 2010.

Sprint-VM på skøyter (deltatt 5 ganger)
:* Hamar 2007, Heerenveen 2008, Moskva 2009 og Obihiro 2010, Heerenveen 2011.
::* beste resultat 14.-plass sammenlagt i Heerenveen 2008.

Enkeltdistanse-VM på skøyter deltatt i 4 VM (ved 6 konkurranser)
:* Salt Lake City 2007 på 1000m og 1500m, Nagano 2008 på 1000m og 1500m, Richmond 2009 på 1000m, Inzell 2011 på 1000m.
::* beste resultat 9.-plass 1000m i Inzell 2011.

Junior-VM på skøyter deltatt i ett VM (ved 2 konkurranser)
:* Kushiro 2003 i sammenlagt og på lagtempo.
::* beste resultat 5.-plass på lagtempo og individuelt 12.-plass sammenlagt, begge i Kushiro 2003.

### Sammenlagt i [[Verdenscupen på skøyter|Verdenscupen]]
Oppdatert etter sesongen 2010/11.

## Eksterne lenker
* 
*  Profil på det tyske olympiske forbund.
*  Profil på Jakub Majerski's Speedskating database (Adelskalender distanser og sammenlagt)
*  Profil på ISU sine nettsider. (distanseresultater)
*  Profil på SpeedskatingResults.com (personlige rekorder og resultater)
*  Profil på The-Sports.org (mesterskapsresultater)
*  Profil på SportNavigator.nl (personlige rekorder og info)
*  Profil på Sportal.de (OL 2010)
*  Profil på EffeSport.nl (noen resultater, ikke komplett)
;Bilder
*  Bilder på SpeedSkatingPhotos.info/DesgPhoto.com
Fredrik Ulvestad

**Fredrik Stensøe Ulvestad** (født 1992) er en norsk fotballspiller som spiller for den polske klubben Pogoń Szczecin.

Han startet sin seniorkarriere i , hvor han kom fra klubbens juniorlag. Han er sønn av den tidligere Brattvåg- og -spilleren Rune Ulvestad. Han etablerte seg fra 2012-sesongen som AaFks faste straffetaker, og vant den norske cupen med AaFK i 2011.

Den 10. mars 2015 meldte Ulvestad overgang til den engelske klubben  på en fri overgang, hvor han skrev under på en treårskontrakt etter å ha vært på treningsopphold i klubben i februar. Den 16. mai 2015 fikk Ulvestad sin debut for  når han kom inn i det 88. minuttet mot . Han ble dermed den 58. nordmannen til å spille en kamp i Premier League.

Han kom til  i februar 2018. I Djurgården vant han Svenska Cupen 2018 og Allsvenskan 2019.

I februar 2021 signerte Ulvestad for den kinesiske klubben Qingdao FC.

I september 2021 signerte han for tyrkiske Sivasspor.

## Landslagskarriere
Ulvestad fikk sin landslagsdebut for  den 27. august 2014, hvor han kom inn som innbytter i pausen for Jone Samuelsen i vennskapskampen hjemme mot  i Stavanger (0–0).

## Referanser


## Eksterne lenker
*
BMW 503

**BMW 503** er en to-dørs 2+2 seters sportbil, lansert av BMW på bilmessen i Frankfurt am Main (IAA) i 1955. Produksjonen startet opp i mai påfølgende år, og frem til mars 1959 ble 413 stk produsert, inkludert 139 cabrioleter.

## Eksterne lenker
*
Nguyễn Phú Trọng

**Nguyễn Phú Trọng** (1944–2024) var en vietnamesisk politiker. Han ble kommunistpartiets generalsekretær i 2011, og var landets president fra 2018 til 2021.

## Liv og virke
### Bakgrunn
Nguyễn Phú Trọng ble født den 14. april 1944 i Đông Hội i Đông Anh nær Hanoi i japanskokkupert Fransk Indokina. Han ble utdannet ved Vietnams nasjonale universitet, Hanoi og i Sovjetunionen. Han fikk gode språkkunnskaper i russisk lært i slutten av 1950-årene, og talte også flytende mandarin.

Nguyễn Phú Trọng dro til Sovjetunionen i 1981 for å studere ved det Samfunnsvitenskapelige akademiet og mottok en kandidatgrad i historie i 1983. 

### Politiker
I 1998 gikk han inn i partiavdelingen som var viet til politisk arbeid, noe som gjorde ham til en av de mest fremtredende vietnamesiske politiske teoretikere.

I 2011 ble han det vietnamesiske kommunistpartiets generalsekretær, valgt av partiets ellevte nasjonalkongress 19. januar 2011. Fra 2006 til 2011 var han den vietnamesiske nasjonalforsamlingens formann, da han ble valgt med 85,58 % av stemmene. Han ble også en av det vietnamesiske kommunistpartiets politbyrås 14 medlemmer.

Han ledet Det vietnamesiske kommunistpartis teoretiske råd med ansvar for partiets teoretiske arbeid fra 2001 til 2006.

Trọng ble valgt til president av Vietnam den 23. oktober 2018 med 99,8 % av stemmene. Han var eneste kandidat. Han var president til 5. april 2021.

Den 19. juli 2024 døde Nguyễn Phú Trọng i Hanoi i Vietnam, i en alder av 80 år.

## Referanser


## Eksterne lenker
*
1016 Anitra

**1016 Anitra** er en hovedbelteasteroide og går i bane innenfor asteroidefamilien Flora. Den ble oppdaget 31. januar 1924 av Karl Wilhelm Reinmuth ved Landessternwarte Heidelberg-Königstuhl i Heidelberg.

## Referanser


## Eksterne lenker
*
Hermann Wernisch

**Hermann Jakob Wernisch** (født 24. juli 1912 i Unternussdorf i Østerrike, død 1973 i Østerrike) var sjef for den tyske sikkerhetstjenestens avdelingskontor i Larvik, «SD-Sicherheitsdienst – Aussendienststelle Larvik», i tidsrommet 1942-45. Før krigen tok slutt hadde Wernisch oppnådd tjenestegraden, Hauptscharführer. Han hadde graden Oberscharführer i SS.

Wernisch ble av mange Larviksborgere husket som en moderat person, og mannen med schäferhunden og cabrolet'en.

Fra Frigjøringen i 1945 satt Wernisch fengslet en periode i Larvik fengsel i det pågående rettsoppgjøret, men senere overført til Akershus festning. I 1949 ble han sendt ut av Norge.

## Sicherheitsdienst - Aussendienststelle Larvik
«Sicherheitsdienst – Aussendienststelle Larvik» hadde sitt første kontor i Tallak Nielsens gate 1 fra ca. 1940-44. Etter et mislykket attentat i Tallak Nielsens gate 1 i 1944, ble det besluttet å flytte hovedkvarteret til Sophus Bugges vei 8 (ref. som Melsom-bygget). Begge bygningene var for øvrig bygget av mur. Aussendienststelle Larvik rekvirerte Sophus Bugges vei 10 som privatbolig.

## Referanser